Urmo Raus

Urmo Raus (sündinud 27. veebruaril 1969) on eesti maalikunstnik.

Haridus
Urmo Raus on õppinud aastatel 1989–1991 Eesti NSV Riiklikus Kunstiinstituudis maali erialal. 1991. aastal astus ta kunstikõrgkooli École nationale supérieure des Beaux-Arts (ENSBA), mille lõpetas 1996. aastal cum laude. Samal aastal andis ENSBA kunstifond Urmo Rausile graafika aastaauhinna Prix de la gravure de la Fondation d'ENSBA.

Looming
Maalikunstnikuna on Raus toonud eesti maalikunsti ainulaadse maalikäsitluse ja pälvinud auhindu, muu hulgas 1998. aastal Konrad Mäe preemia.

Lisaks maalidele ja graafikateostele on Raus loonud nüüdisaegseid vitraaže. Tuntuim neist on Tartu Jaani kiriku vitraažiprojekt, mis pälvis kümnendi parimakshttps://media.voog.com/0000/0040/6069/photos/IMG_8366_huge.webp monumentaalkunstiteoseks tunnistatuna 2002. aastal Kristjan Raua preemia. Aastatel 2000–2003 valmisid terviktööna Rausi kavandatud ja maalitud Kuressaare Laurentiuse kiriku vitraažaknad, Tallinna linna korraldatud konkursi võidutööna valminud Tallinna Reaalkooli söögisaali akende terviklahendus ning Viljandi hotellihoone EVE moodsad klaasseinad. Protsendikunsti võidutööna "Lääs" valmisid Riigi Kaitseinvesteeringute Keskuse tellimusel kolm vitraažakent Vahipataljoni kasarmule Paldiskis. Rausi vitraažiprojekte on eksponeeritud rahvusvahelises vitraažikeskuses Centre International du VitrailCentre International du Vitrail Chartresis ja Eesti Rahva Muuseumis Tartus.

Rausi maaliloomingut ja graafikat leidub paljudes era- ja avalikes kunstikogudes nii kodu- kui ka välismaal.

 Teoseid 
Urmo Raus on kirjutanud nii artikleid kui ka ilukirjandust. 2020. aastal ilmus kirjastuses Tammerraamat Urmo Rausi kultuurilooline jutustus "Parnass, Pariis 1991–1993". 2021. aastal ilmus kirjastuses Studio kunstniku reisimemuaaride kogumik "Õhtumaade rännakud".

 Tunnustus 
 1996 – École des Beaux-Artsi fondi graafika aastaauhind
 1997 – Vaal galerii aastaauhind Harpuun
 1998 – Konrad Mäe preemia
 2002 – Kristjan Raua preemia (Tartu Jaani kiriku vitraažiprojekt)
 2003 – Eesti Kultuurkapitali kujutava ja rakenduskunsti sihtkapitali aastapreemia (isikunäitus Tallinna Kunstihoones)

Viited

Kategooria:Eesti maalikunstnikud
Kategooria:Sündinud 1969